6 से जूनियर वॉलीबॉल टूर्नामेंट रामगढ़ में
रांची| झारखंडवालीबॉल संघ की ओर से 16वीं झारखंड राज्य अंतर जिला बालक-बालिका वालीबॉल प्रतियोगिता का आयोजन आगामी 6 से 9 अप्रैल तक रामगढ़ कैंट रामगढ़ में आयोजित किया जा रहा है। झारखंड वालीबॉल संघ के महासचिव शेखर बोस ने बताया कि प्रतियोगिता में बालक वर्ग को राम गोपाल राम मेमोरियल ट्रॉफी आैर बालिका वर्ग को डब्लूए थॉम्पकिंग्सन ट्रॉफी दी जाएगी। प्रतियोगिता में भाग लेने वाले सभी टीमों के खिलाड़ियों को नि:शुल्क भोजन आवासीय व्यवस्था आयोजन समिति की ओर से दी मुहैया कराई जाएगी। प्रतियोगिता में भाग लेने की अंतिम तिथि 3 अप्रैल निर्धारित की गई है। प्रतियोगिता के आधार पर झारखंड जूनियर बालक-बालिका टीम का गठन किया जाएगा।
चयनित खिलाड़ी 19 से 25 अप्रैल तक केरल में आयोजित 43वीं राष्ट्रीय जूनियर वालीबॉल प्रतियोगिता में भाग लेंगे। राज्यस्तरीय प्रतियोगिता में भाग लेने के लिए आयोजन सचिव बसंत नायक (9431181604) या राजेश कुमार सिंह (9470177176) से संपर्क किया जा सकता है।
bho_Deva hin_Deva hin_Deva